แห่ทิ้งหุ้น "การบิน" ตามบัฟเฟตต์ !? ฉุดราคา "บินไทย-บีเอ-เอเอวี" ดิ่ง 5-6% - FINNOMENA
แห่ทิ้งหุ้น "การบิน" ตามบัฟเฟตต์ !? ฉุดราคา "บินไทย-บีเอ-เอเอวี" ดิ่ง 5-6%
7 พ.ค. 2563

หุ้น “สายการบิน” ในไทยร่วงตามทั่วโลกกว่า 5-6% หลัง “บัฟเฟตต์” สั่งล้างพอร์ตขายหุ้นสายการบินทั่วโลก
จากการประชุมผู้ถือหุ้นฉบับออนไลน์ของ Berkshire Hathaway เมื่อวันที่ 2 พ.ค. หนึ่งในประเด็นสำคัญครั้งนี้คือ การตัดสินใจเทขายหุ้นสายการบินออกไปรวมกันมากถึง 6.5 พันล้านเหรียญ จากการเปิดเผยของวอร์เรน บัฟเฟตต์ ผู้ถือหุ้นใหญ่และประธานฯ บริษัท
สำหรับเหตุผลที่ขายออกไปนั้น บัฟเฟตต์ เปิดเผยว่า เขาตัดสินใจผิดพลาด เนื่องจากธุรกิจสายการบินกำลังเปลี่ยนแปลงครั้งใหญ่ และตัวเขาเองก็มองภาพไม่ออกว่ามันจะเปลี่ยนแปลงไปอย่างไร
ในขณะที่หุ้นสายการบินในประเทศไทยหลังจากตลาดกลับมาเปิดทำการซื้อขายอีกครั้ง วันที่ 5 พ.ค. ต่างปรับตัวลดลง 5-6% จากวันทำการก่อนหน้า โดย บมจ.การบินไทย (THAI) ลดลง 6.12% บมจ.เอเชีย เอวิเอชั่น (AAV) ลดลง 5.35% บมจ.การบินกรุงเทพ (BA) ลดลง 5.08% และ บมจ.สายการบินนกแอร์ (NOK) ลดลง 0.85%
ที่มา : https://www.bangkokbiznews.com/news/detail/879218
แท็ก:
แชร์บทความ: